Ο **Πάτρικ Αλόσιους Γιούιν** (*Patrick Aloysius Ewing*, γεννήθηκε στις 5 Αυγούστου 1962) είναι Τζαμαϊκανοαμερικανός πρώην επαγγελματίας καλαθοσφαιριστής και τώρα προπονητής της ομάδας του Πανεπιστημίου Τζορτζτάουν. Έπαιξε το μεγαλύτερο μέρος της καριέρας του ως σέντερ για τους Νιου Γιορκ Νικς της Εθνικής Ένωσης Καλαθοσφαίρισης (NBA), και θεωρείται από τους καλύτερους στη θέση του όλων των εποχών.

Καριέρα
-------

### Κολέγιο

Γεννήθηκε στη Τζαμάικα και μετακόμισε στις ΗΠΑ στην ηλικία των 11 ετών. Αγωνίστηκε με το Πανεπιστήμιο του Τζορτζτάουν για τέσσερα χρόνια - σε τρία από τα οποία η ομάδα έφτασε στον τελικό του κολεγιακού πρωταθλήματος NCAA. Κέρδισε μόνο τον τίτλο του 1984 και παρότι φαβορί το 1983 και το 1985 έχασε και τις δύο φορές, την πρώτη από την Βόρεια Καρολίνα του Μάικλ Τζόρνταν. Ήταν ο καλύτερος παίκτης του φάιναλ φορ του 1984 και το 1985 ήταν ο καλύτερος παίκτης της χρονιάς στο πρωτάθλημα.

### NBA

Το 1985 ήταν πρώτος στα ντραφτ και επιλέχθηκε από τους Νιου Γιορκ Νικς, όπου αγωνίστηκε για 17 χρόνια στο ΝΒΑ. Αν και οι τραυματισμοί διέκοψαν την πρώτη του επαγγελματική σεζόν, ψηφίστηκε ως ρούκι της χρονιάς το 1986. Στη συνέχεια θεωρήθηκε γρήγορα ένας από τους καλύτερους σέντερ στο πρωτάθλημα. Το 1992, οι Νικς απέτυχαν στους ημιτελικους της Ανατολικής Περιφέρειας, στη συνέχεια στον τελικό την επόμενη σεζόν, κάθε φορά με αντίπαλο τους Σικάγο Μπουλς, από τους οποίους γνώρισαν πολλές ήττες, συχνά σε κρίσιμους αγώνες.

Το 1994, όταν ο Τζόρνταν αποσύρθηκε, έφτασε στους τελικούς του ΝΒΑ, τους πρώτους για τους Νικς από το 1973, αλλά ήταν η σειρά του των Χιούστον Ρόκετς, με έναν άλλο θρυλικό σέντερ το Χακίμ Ολάζουον. Την επόμενη χρονιά, ήταν είχε ένα αποτυχημένο σουτ κατά τις τελευταίες στιγμές του έβδομου παιχνιδιού με αντίπαλο τους Ιντιάνα Πέισερς στον ημιτελικό της περιφέρειας που απέκλεισε τη Νέα Υόρκη. Το 1999 τραυματίστηκε στον δεύτερο γύρο των πλέι-οφ, καθώς οι Νικς έφτασαν στους τελικούς με αντίπαλο τους Σαν Αντόνιο Σπερς. Για την τελευταία του σεζόν με τους Νικς, το 2000, έχασε ξανά από τους Πέισερς στον τελικό της περιφέρειας.

Με την ομάδα της Νέας Υόρκης ο Γιούιν ήταν 11 φορές NBA All-Star και ψηφίστηκε επτά φορές στην καλύτερη ομάδα του NBA. Η αποχώρησή του θεωρήθηκε από πολλούς παρατηρητές ότι θα σήμαινε τη διάλυση της ομάδας των Νικς, η οποία δεν κατάφερε να ανακτήσει τον βαθμό της από τότε. Τελείωσε την καριέρα του στους Ορλάντο Μάτζικ. Είναι 13ος σκόρερ όλων των εποχών με 24.815 πόντους. Έκλεισε την καριέρα του με μέσο όρο 21,0 πόντους μαζί με 9,8 ριμπάουντ και 2,5 κοψίματα. Κατά τη διάρκεια της σταδιοδρομίας του ήταν από τους πιο ακριβοπληρωμένους παίκτες του πρωταθλήματος. 

### Διεθνής καριέρα

Ο Γιούιν κέρδισε χρυσά Ολυμπιακά μετάλλια ως μέλος των  Ολυμπιακών ομάδων μπάσκετ των Ηνωμένων Πολιτειών το 1984 και 1992, την πρώτη φορά ως μέλος κολεγιακής ομάδας με μέσο όρο 9 πόντους και 4,1 ριμπάουντ και τη δεύτερη ως μέλος της Ντριμ Τιμ στην οποία συχνά ήταν στην πρώτη πεντάδα. Είχε μέσο όρο 9,5 πόντους ανά παιχνίδι και ήταν πρώτος ριμπάουντερ με 5,3 μαζί με τον Καρλ Μαλόουν, ενώ ήταν και πρώτος στα κοψίματα με 15.

Στη δημοσκόπηση του 1996 με την 50ή επέτειο του ΝΒΑ, επιλέχθηκε ως ένας από τους 50 καλύτερους παίκτες στην ιστορία του ΝΒΑ. Έχει εισαχθεί δύο φορές στο Naismith Memorial Basketball Hall of Fame στο Σπρίνγκφιλντ της Μασαχουσέτης (το 2008 για την ατομική του καριέρα και το 2010 ως μέλος της Ολυμπιακής ομάδας του 1992). Επιπλέον, εισήχθη στο Ολυμπιακό Hall of Fame των ΗΠΑ ως μέλος της "Ομάδας των Ονείρων" το 2009. Ο αριθμός του 33 αποσύρθηκε από τους Νικς το 2003. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Τίτλοι και διακρίσεις
---------------------

* 11 × NBA All-Star (1986, 1988–1997)
* Πρώτη ομάδα All-NBA : 1990
* 6 × All-NBA δεύτερη ομάδα (1988, 1989, 1991– 1993, 1997)
* 3 × Δεύτερη αμυντική ομάδα του NBA (1988, 1989, 1992)
* Ρούκι της χρονιάς (1986)
* NBA Καλύτερη ομάδα ρούκι (1986)
* Επετειακή ομάδα των 50 χρόνων του NBA
* Επετειακή ομάδα των 75 χρόνων του NBA
* Η φανέλα με το Νο 33 αποσύρθηκε από τους Νικς
* Πρωταθλητής NCAA (1984)
* NCAA Final Four Καλύτερος παίκτης (1984)
* Εθνικός παίκτης της χρονιάς στο κολέγιο (1985)
* 3 × Πρώτη ομάδα All-American (1983–1985)

Παραπομπές
----------

1. ↑  «All-Time #NBArank: Kareem tops list of greatest centers ever». Ανακτήθηκε στις 22 Δεκεμβρίου 2020.
2. 1 2  «Encyclopædia Britannica : Patrick Ewing». Ανακτήθηκε στις 12 Σεπτεμβρίου 2021.
3. ↑  «Patrick Ewing shares how he stopped Michael Jordan from trash-talking to him in college». Ανακτήθηκε στις 13 Σεπτεμβρίου 2021.
4. ↑  «Patrick Ewing». Ανακτήθηκε στις 15 Σεπτεμβρίου 2021.
5. ↑  «Η βραδιά που οι Νικς επέλεξαν τον Πάτρικ Γιούιν στο draft». Ανακτήθηκε στις 13 Σεπτεμβρίου 2021.
6. ↑  «Patrick Ewing is the Greatest New York Knicks Player of All-Time». Ανακτήθηκε στις 13 Σεπτεμβρίου 2021.
7. ↑  «Οι Super Star του NBA που δεν πήραν ποτέ δαχτυλίδι λόγω… Τζόρνταν!». Ανακτήθηκε στις 13 Σεπτεμβρίου 2021.
8. 1 2 3  «Legends profile: Patrick Ewing». Ανακτήθηκε στις 12 Σεπτεμβρίου 2021.
9. ↑  «The 10 Greatest NBA Centers Of The 1990s». Ανακτήθηκε στις 21 Μαρτίου 2022.
10. ↑  «Πάτρικ Γιούιν: Του έκλεψαν τα δύο χρυσά ολυμπιακά μετάλλια κι το δαχτυλίδι του NCAA!». Ανακτήθηκε στις 13 Σεπτεμβρίου 2021.
11. ↑  «Highest Salary By Season (1984-2026): Kevin Garnett, Kobe Bryant, And Steph Curry Dominate The List». Ανακτήθηκε στις 29 Σεπτεμβρίου 2021.
12. 1 2  «IOC : Dream Team 1992 - Where are they now?». Αρχειοθετήθηκε από το πρωτότυπο στις 28 Φεβρουαρίου 2023. Ανακτήθηκε στις 28 Φεβρουαρίου 2022.
13. ↑  «Όταν η «Dream Team» έγινε... πραγματικότητα!». Αρχειοθετήθηκε από το πρωτότυπο στις 4 Φεβρουαρίου 2021. Ανακτήθηκε στις 29 Ιανουαρίου 2021.
14. ↑  «Inside the 'Dream Team': A complete roster & history of USA's 1992 Olympic men's basketball team». Ανακτήθηκε στις 29 Ιανουαρίου 2021.
15. ↑  «Γιούιν για την Dream Team: «Στις προπονήσεις γινόταν χαμός!»». Ανακτήθηκε στις 13 Σεπτεμβρίου 2021.
16. ↑  «Κι όμως, η Dream Team είχε χάσει από οκτώ κολεγιόπαιδα». Ανακτήθηκε στις 2 Αυγούστου 2022.
17. ↑  «Patrick Ewing». Ανακτήθηκε στις 12 Σεπτεμβρίου 2021.
18. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
19. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 20 Οκτωβρίου 2022. Ανακτήθηκε στις 20 Οκτωβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πάτρικ Γιούιν** |

* Αναλυτικά στατιστικά καριέρας Αρχειοθετήθηκε 2011-06-04 στο Wayback Machine.
* Patrick Ewing

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 50673167
* LCCN: n85245094
* NKC: jcu20211114694

 |

 |